CELEX: 62015CN0698
Language: mt
Date: 2015-12-28 00:00:00
Title: Kawża C-698/15: Talba għal deċiżjoni preliminari mressqa mill-Court of Appeal (England & Wales) (Civil Division) (ir-Renju Unit) fit-28 ta’ Diċembru 2015 – Secretary of State for the Home Department vs David Davis, Tom Watson, Peter Brice, Geoffrey Lewis

14.3.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/21
            
         Talba għal deċiżjoni preliminari mressqa mill-Court of Appeal (England & Wales) (Civil Division) (ir-Renju Unit) fit-28 ta’ Diċembru 2015 – Secretary of State for the Home Department vs David Davis, Tom Watson, Peter Brice, Geoffrey Lewis
   (Kawża C-698/15)
   (2016/C 098/28)
   Lingwa tal-kawża: l-Ingliż
   
      Qorti tar-rinviju
   
   Court of Appeal (England & Wales) (Civil Division) (ir-Renju Unit)
   
      Partijiet fil-kawża prinċipali
   
   
      Rikorrent: Secretary of State for the Home Department
   
      Konvenuti: David Davis, Tom Watson, Peter Brice, Geoffrey Lewis
   
      Domandi preliminari
   
   
               1)
            
            
               Is-sentenza Digital Rights Ireland et tal-Qorti tal-Ġustizzja (C-293/12 u C-594/12, EU:C:2014:238) (inkluż, b’mod partikolari, il-punti 60 u 62 tagħha) tistabbilixxi rekwiżiti imperattivi fid-dritt tal-Unjoni Ewropea, applikabbli għar-regoli nazzjonali ta’ Stat Membru dwar l-aċċess għad-data miżmuma konformement mal-leġislazzjoni nazzjonali, sabiex jikkonformaw mal-Artikoli 7 u 8 tal-Karta tad-Drittijiet Fundamentali tal-Unjoni Ewropea (il-“Karta”)?
            
         
               2)
            
            
               Is-sentenza Digital Rights Ireland et tal-Qorti tal-Ġustizzja testendi l-kamp ta’ applikazzjoni tal-Artikoli 7 u/jew 8 tal-Karta lil hinn minn dak tal-Artikolu 8 tal-Konvenzjoni Ewropea tad-Drittijiet tal-Bniedem (il-“KEDB”), kif stabbilit mill-ġurisprudenza tal-Qorti Ewropea tad-Drittijiet tal-Bniedem (il-“QEDB”)?